Η **Eesti Raudtee** ή, για συντομία, η **EVR** είναι η εθνική εταιρεία σιδηροδρομικών υποδομών της Εσθονίας. Διαθέτει ένα δίκτυο 691 χλμ. (429 μιλίων) ευρείας κλίμακας (1.524 χιλιοστά σιδηροτροχιών σε όλη τη χώρα, μεταξύ των οποίων και 192 χλμ. (119 μίλια), τα οποία χρησιμοποιούνται από τα τρένα μετακίνησης της κρατικής εταιρείας Elron γύρω από το Τάλιν. Ο μοναδικός μέτοχος της Eesti Raudtee είναι το Δημόσιο της Εσθονίας.

Ιστορικά στοιχεία
-----------------

Μετά την κήρυξη της ανεξαρτησίας της Εσθονίας, ιδρύθηκε η κρατική εταιρεία Eesti Raudtee, την 1η Ιανουαρίου του 1992, ως η εθνική σιδηροδρομική εταιρεία της Εσθονίας. Στις 31 Αυγούστου του 2001, το 66% της μετοχής της εταιρείας πωλήθηκε από το κράτος στην εταιρεία Baltic Rail Services, η οποία είναι μια κοινοπραξία των εταιρειών Rail World (25,5%), Jarvis (25,5%), Railroad Development Corporation (5%) και OÜ Ganiger Invest. Η κοινοπραξία έχει ως επικεφαλής τους Εσθονούς επιχειρηματίες Jüri Käo και Guido Sammelselg (44%).

Το 2002, η εταιρεία Eesti Raudtee παρουσίασε ένα νέο λογότυπο αλλάζοντας ταυτόχρονα και εταιρική ταυτότητα κατά τη 10η επέτειό της. Το νέο λογότυπο ήταν τα δύο γράμματα "E" και "R" τα οποία είναι βαμμένα κόκκινα και συγχωνεύονται μεταξύ τους, με τρόπο που να συμβολίζουν το όνομα της εταιρείας.

Μετά από εκλογές το 2003, η νέα κυβέρνηση άλλαξε τους κανονισμούς σχετικά με τα δικαιώματα ανοικτής πρόσβασης και κάλυψε το επίπεδο των τελών, γεγονός το οποίο μείωσε τη βιωσιμότητα των σιδηροδρόμων. Οι σιδηρόδρομοι εξαγοράστηκαν από το κράτος κατά τη διάρκεια μιας συναλλαγής η οποία ολοκληρώθηκε τον Ιανουάριο του 2007. Το 2009, δημιουργήθηκαν δύο νέες θυγατρικές της Eesti Raudtee, η EVR Infra, η οποία είναι αρμόδια για τη διαχείριση της σιδηροδρομικής υποδομής και η EVR Cargo, η οποία ανέλαβε, με τη σειρά της, τις εμπορευματικές μεταφορές της μητρικής εταιρείας. Η παραπάνω διαδικασία ολοκληρώθηκε σε συμφωνία με τη νομοθεσία της Ευρωπαϊκής Ένωσης. Το 2012, ο αερομεταφορέας AS EVR Cargo (ο οποίος μετονομάστηκε σε Operail το 2018) διαχωρίστηκε από την Eesti Raudtee, οπότε και η EVR Infra μετονομάστηκε σε Eesti Raudtee.

Παραπομπές
----------

1. ↑   (4 Σεπτεμβρίου 2001). *Baltic Rail Services Completes the Purchase of a Controlling Interest in Eesti Raudtee, Estonian State Railways*. Δελτίο τύπου. Αρχειοθετήθηκε 2011-09-27 στο Wayback Machine. «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 27 Σεπτεμβρίου 2011. Ανακτήθηκε στις 4 Μαΐου 2021.
2. ↑  Hanson, Martin (2006-09-15). «Raudtee tagasiost sai heakskiidu» (στα εσθονικά). Äripäev. Αρχειοθετήθηκε από το πρωτότυπο στις 2007-10-10.. Ανακτήθηκε στις 2007-07-25.
3. ↑  «EVR's private interlude is over». *Railway Gazette International*. Φεβρουαρίου 2007. Αρχειοθετήθηκε από το πρωτότυπο στις 31 Μαΐου 2012.
4. ↑  «Eesti Raudtee». *Railroad Development Corporation*.
5. ↑  «About Estonian Railways». Eesti Raudtee. Αρχειοθετήθηκε από το πρωτότυπο στις 14 Αυγούστου 2020. Ανακτήθηκε στις 15 Φεβρουαρίου 2010.
6. ↑  «EVR split takes effect». *Railway Gazette International*. 27 Ιανουαρίου 2009. Αρχειοθετήθηκε από το πρωτότυπο στις 24 Απριλίου 2019. Ανακτήθηκε στις 4 Μαΐου 2021.
7. ↑  «History of Estonian Railways Ltd». Eesti Raudtee. Αρχειοθετήθηκε από το πρωτότυπο στις 23 Ιουνίου 2017. Ανακτήθηκε στις 4 Ιουνίου 2016.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σιδηρόδρομοι Εσθονίας** |